2. pielikums

Jelgavas valstspilsētas pašvaldības

domes 2025. gada 18. februāra

lēmumam Nr.2/1

PROJEKTS

**DELEĢĒŠANAS LĪGUMS**

**Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*par pārvaldes uzdevumu deleģēšanu*

Jelgava

*Līguma parakstīšanas datums ir pēdējā pievienotā*

*droša elektroniskā paraksta un tā laika zīmoga datums.*

**Jelgavas valstspilsētas pašvaldība**, reģistrācijas numurs 40900039904, juridiskā adrese Lielā iela 11, Jelgava, LV-3001 (turpmāk – Pašvaldība), kuru pārstāv tās izpilddirektore Irēna Škutāne, pamatojoties uz Pašvaldības 2023. gada 23. februāra saistošajiem noteikumiem Nr.23-1 “Jelgavas valstspilsētas pašvaldības nolikums” no vienas puses,

un

**atkritumu apsaimniekošanas reģionālais centrs “Brakšķi”** (turpmāk – AARC “Brakšķi”), kurš izveidots uz sadzīves atkritumu poligona “Brakšķi” esošā operatora **sabiedrības ar ierobežotu atbildību “Jelgavas komunālie pakalpojumi”**, reģistrācijas numurs 43603022128, juridiskā adrese Dobeles šoseja 34, Jelgava, LV-3007, bāzes, un kuru pamatojoties uzstatūtiem, pārstāv valdes loceklis Andrejs Eihvalds, no otras puses (turpmāk katrs atsevišķi – Puse, abi kopā – Puses),

ņemot vērā:

1. Pašvaldību likuma 4. panta pirmās daļas 1. punktu, kas noteic, ka pašvaldības viena no autonomajām funkcijām ir organizēt iedzīvotājiem sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds;
2. Pašvaldību likuma 7. pantu, kurā noteikts, ka saskaņā ar Valsts pārvaldes iekārtas likumu pašvaldība atsevišķu tās autonomajā kompetencē ietilpstošu pārvaldes uzdevumu var deleģēt citai personai;
3. Atkritumu apsaimniekošanas likuma 10.1 panta otro daļu, kas paredz, ka pašvaldība, ievērojot normatīvajos aktos par pašvaldībām un Valsts pārvaldes iekārtas likumā noteikto, var deleģēt atkritumu apsaimniekošanas reģionālajam centram šādus pārvaldes uzdevumus:

a) nodrošināt atkritumu apsaimniekošanas reģionālā plāna ieviešanu, ņemot vērā Atkritumu apsaimniekošanas likumā noteikto pašvaldību kompetenci atkritumu apsaimniekošanas jomā;

b) patstāvīgi vai sadarbībā ar attiecīgā atkritumu apsaimniekošanas reģiona pašvaldībām un Atkritumu apsaimniekošanas likuma 18. pantā noteiktajā kārtībā izraudzīto atkritumu apsaimniekotāju veicināt iedzīvotāju aktīvu iesaisti atkritumu šķirošanā, to rašanās novēršanā un samazināšanā, rīkojot izglītošanas pasākumus par atkritumu šķirošanu, to rašanās novēršanu un samazināšanu veicinošas kampaņas;

c) apkopot un pēc pieprasījuma sniegt valsts un pašvaldību institūcijām informāciju par sadzīves atkritumu apsaimniekošanu attiecīgajā atkritumu apsaimniekošanas reģionā un katrā attiecīgajā atkritumu apsaimniekošanas reģionālajā centrā ietilpstošajā pašvaldībā, lai izvērtētu atkritumu pārstrādes un atkritumu apglabāšanas samazināšanas mērķu izpildi;

1. Valsts pārvaldes iekārtas likuma 40. panta pirmo un otro daļu, kas noteic, ka privātpersonai pārvaldes uzdevumu var deleģēt, ja tā attiecīgo uzdevumu var veikt efektīvāk. Privātpersonai pārvaldes uzdevumu var deleģēt ar ārēju normatīvo aktu vai līgumu, ja tas paredzēts ārējā normatīvajā aktā, ievērojot šā likuma 41. panta otrās un trešās daļas noteikumus;
2. Pašvaldība, Dobeles un Jelgavas novadu pašvaldības (turpmāk visas kopā – Reģiona pašvaldības) ir apstiprinājušas *Viduslatvijas atkritumu apsaimniekošanas reģiona Jelgavas valstspilsētas, Dobeles un Jelgavas novadu atkritumu apsaimniekošanas reģionālo plānu 2023. - 2027.gadam* (turpmāk – Plāns);
3. saskaņā ar Reģiona pašvaldību domju lēmumiem Plāns stājies spēkā 2024.gada 30.oktobrī,

pamatojoties uz Pašvaldību likuma 4. panta pirmās daļas 1. punktu, 7. pantu, Valsts pārvaldes iekārtas likuma 40. panta pirmo un otro daļu, 41. panta pirmo daļu, 42. panta pirmo daļu, Atkritumu apsaimniekošanas likuma 10.1 panta otro daļu, Pašvaldības domes 2025. gada 18. februāra lēmumu Nr. \_\_\_\_ “Atkritumu apsaimniekošanas reģionālā centra izveidošana un deleģēšanas līguma slēgšana”, lai īstenotu no Atkritumu apsaimniekošanas likuma, Atkritumu apsaimniekošanas valsts plāna 2021.-2028. gadam, Plāna un no pārvaldes uzdevumu izrietošos pasākumus un mērķus – sekmējot atkritumu un to radītās ietekmes uz vidi samazināšanu, aprites ekonomiku, atkritumus kā resursu izmantošanu, efektīvāku atkritumu apsaimniekošanu, lai nodrošinātu kvalitatīvu, stabilu un efektīvu Pašvaldības funkcijas izpildi,

noslēdz šādu deleģēšanas līgumu (turpmāk – Līgums):

1. Līguma priekšmets
   1. Pašvaldība deleģē un AARC “Brakšķi” apņemas nodrošināt šādus pārvaldes uzdevumus:
      1. sadarbībā ar Reģiona pašvaldībām nodrošināt Plāna ieviešanu, ņemot vērā Atkritumu apsaimniekošanas likumā noteikto pašvaldību kompetenci atkritumu apsaimniekošanas jomā;
      2. sadarbībā ar Reģionapašvaldībām un Atkritumu apsaimniekošanas likumā noteiktajā kārtībā izraudzīto atkritumu apsaimniekotāju veicināt iedzīvotāju aktīvu iesaisti atkritumu šķirošanā, to rašanās novēršanā un samazināšanā, rīkojot izglītošanas pasākumus par atkritumu šķirošanu, to rašanās novēršanu un samazināšanu veicinošas kampaņas ne retāk kā vienu reizi ceturksnī;
      3. ne retāk kā 2 (divas) reizes gadā apkopot un pēc pieprasījuma sniegt valsts un pašvaldību institūcijām informāciju par sadzīves atkritumu apsaimniekošanu Pašvaldībā, lai izvērtētu atkritumu pārstrādes un atkritumu apglabāšanas samazināšanas mērķu izpildi,

(turpmāk kopā – Uzdevums).

* 1. Uzdevuma ietvaros AARC “Brakšķi”, Viduslatvijas atkritumu apsaimniekošanas reģiona līmenī veic šādas darbības un pasākumus:
     1. atkritumu sagatavošanas pārstrādei un reģenerācijai iekārtu izveides koordinēšana;
     2. bioloģisko atkritumu pārstrādes iekārtu izveides koordinēšana;
     3. būvniecības un būvju nojaukšanas atkritumu pārstrādes iekārtu izveides koordinēšana;
     4. citu ar atkritumu apsaimniekošanu saistīto darbību koordinēšana;
     5. atkritumu dalītās vākšanas sistēmas darbības koordinēšana;
     6. atkritumos esošu preču sagatavošanas atkārtotai izmantošanai un atkārtotas izmantošanas sistēmas darbības nodrošināšana;
     7. Pašvaldības administratīvajā teritorijā esošo atkritumu apsaimniekotāju, kas nodarbojas ar dažādu veidu atkritumu (sadzīves, ražošanas un bīstamo atkritumu) apstrādi, sagatavošanu atkārtotai izmantošanai, pārstrādi vai materiālu reģenerāciju, datu bāzes uzturēšana;
     8. ar mājkompostēšanu un citu sadzīves atkritumu plūsmu saistītās informācijas apkopošana;
     9. informācijas sagatavošana un ziņošana valsts iestādēm par atkritumu apsaimniekošanas sektorā noteikto sadzīves atkritumu pārstrādes un reģenerācijas mērķu sasniegšanu Pašvaldībā;

1.2.10.ikgadēja Pašvaldības novērtējuma sagatavošana par tās virzību uz atkritumu apsaimniekošanas sektorā noteikto sadzīves atkritumu pārstrādes un reģenerācijas mērķu sasniegšanu. Darbības uzlabošanai nepieciešamo pasākumu sagatavošana un īstenošana sadarbībā ar Pašvaldību;

1.2.11.Plānā izdarīto pieņēmumu, norādīto datu, prognožu un noteikto kvantitatīvo mērķu izpildes regulāra, ne retāk kā 2 (divas) reizes gadā, izvērtēšana atbilstoši faktiskajai situācijai, aktualizēšana, ziņojuma par Plāna izpildes gaitu sagatavošana un iesniegšana AARC “Brakšķi” uzraudzības padomei.

1. Līguma darbības termiņš, spēkā stāšanās un izpildes kārtība

2.1. Līgums stājas spēkā brīdī, kad to ir parakstījušas Puses, un ir spēkā līdz 2027.gada 31.decembrim.

2.2. Puses ir tiesīgas pagarināt Līguma termiņu, ja par to ir pieņemts attiecīgs Pašvaldības domes lēmums.

1. Pušu tiesības un pienākumi

3.1. AARC “Brakšķi” nodrošina nepārtrauktu, pienācīgu un savlaicīgu Uzdevuma izpildi atbilstoši normatīvo aktu prasībām un Līguma noteikumiem.

3.2. Ja AARC “Brakšķi” nevar nodrošināt pienācīgu un savlaicīgu Uzdevuma izpildi atbilstoši Līguma noteikumiem, AARC “Brakšķi” ir pienākums par to rakstveidā informēt Pašvaldību.

3.3. AARC “Brakšķi” nav tiesīgs Uzdevumu un no Uzdevuma izrietošus pakalpojumu sniegšanas pienākumus un tiesības deleģēt trešajām personām, bet ir tiesīgs Uzdevuma izpildei piesaistīt trešās personas, lai nodrošinātu un īstenotu no Uzdevuma izrietošos pakalpojumus un darbības.

3.4. Līguma darbības laikā Puses sniedz viena otrai visu Līguma darbības nodrošināšanai nepieciešamo informāciju, tai skaitā informāciju par Uzdevuma izpildi. Gadījumā, ja kāda no Pusēm ir saņēmusi otras Puses rakstveida pieprasījumu par informācijas sniegšanu, attiecīgā Puse konkrēto informāciju (ja tāda tai ir pieejama un/vai informācija nav konfidenciāla) sniedz pieprasījumā norādītajā termiņā, kas nevar būt īsāks par 7 (septiņām) darba dienām.

3.5. AARC “Brakšķi” ir pienākums veikt Uzdevuma izpildes rezultātu apkopojumu un iesniegt Pašvaldībai atskaites vai ziņojumus par Uzdevuma izpildi ne retāk kā 2 (divas) reizes gadā. AARC “Brakšķi” atskaitē jāietver ar Uzdevuma izpildi saistītās aktivitātes, to mērķis, darba uzdevumi, izpildes periods un sasniegtie rezultāti.

3.6. Puses ir pilnā mērā atbildīgas par savu Līgumā noteikto saistību pienācīgu izpildi, tajā skaitā par personu datu apstrādi un aizsardzību, atbilstoši Latvijas Republikā un Eiropas Savienībā spēkā esošajos normatīvajos aktos un Līgumā noteiktajam. To neizpildīšanas vai nepienācīgas izpildes gadījumā vainīgā Puse atlīdzina otrai Pusei visus nodarītos zaudējumus, kas radušies tās prettiesiskas darbības vai bezdarbības dēļ, Latvijas Republikas normatīvajos aktos.

1. AARC “Brakšķi” pārraudzība un Uzdevuma izpildes

kvalitātes novērtējuma kritēriji

1. AARC “Brakšķi” Uzdevuma izpildes ietvaros ir Pašvaldības padotībā. Padotība tiek īstenota pārraudzības formā.
2. AARC “Brakšķi” darbības pārraudzību veic Pašvaldība, šim mērķim kopā ar Reģiona pašvaldībām izveidojot AARC uzraudzības padomi.
3. AARC “Brakšķi” Līgumā noteiktajā kārtībā un apjomā apņemas nodrošināt kvalitatīvu Uzdevuma izpildi. Uzdevuma izpildē AARC “Brakšķi” ievēro labas pārvaldības principu, attiecīgo atkritumu apsaimniekošanas pakalpojumu reglamentējošo normatīvo aktu prasības un sadarbojas ar Pašvaldību, tās iestādēm un struktūrvienībām, kā arī ar citām valsts pārvaldes institūcijām.
4. Uzdevuma izpildes kvalitāti Pašvaldība vērtē pēc šādiem kritērijiem:

4.4.1. atskaišu, ziņojumu un citas pieprasītās informācijas iesniegšanas savlaicīgums, satura kvalitāte;

4.4.2. Pašvaldības piešķirtā finansējuma izlietošanas atbilstība noteiktajam mērķim;

4.4.3. saistībā ar Uzdevuma izpildi pamatoto sūdzību skaits;

4.4.4.informācijas pieejamība par Uzdevuma ietvaros sniegtajiem pakalpojumiem (informācijas veidi, saturs, tīmekļa vietnes).

1. Savstarpējo norēķinu kārtība un finansējuma piešķiršanas kārtība
2. Izdevumus, kas rodas Uzdevuma izpildes laikā, AARC “Brakšķi” finansē par saviem finanšu līdzekļiem – ieņēmumiem no nešķirotu sadzīves atkritumu apstrādes tarifa (turpmāk – tarifs).
3. Ja AARC “Brakšķi” tarifa ieņēmumi pilnībā nenodrošina Uzdevuma kvalitatīvu izpildi, Pašvaldība, pēc motivēta AARC “Brakšķi” iesnieguma saņemšanas var piešķirt finanšu līdzekļus ar Uzdevuma izpildi saistīto darbību īstenošanai.
4. Ja Pašvaldība ir piešķīrusi AARC “Brakšķi” finanšu līdzekļus, Pašvaldība ne retāk kā vienu reizi gadā veic pārbaudes par to izlietojuma atbilstību piešķiršanas mērķim. Ja piešķirtie finanšu līdzekļi pilnībā vai daļēji nav izlietoti atbilstoši mērķim, AARC “Brakšķi” neatbilstoši Uzdevuma mērķim izlietotos finanšu līdzekļus atmaksā Pašvaldībai ne vēlāk kā 3 (trīs) mēnešu laikā pēc Pašvaldības pieprasījuma saņemšanas dienas, ja vien Puses nevienojas par citādāku atmaksas kārtību.
5. Ja AARC “Brakšķi” nepiekrīt Pašvaldības konstatētajām neatbilstībām un pieprasījumam atmaksāt piešķirtos finanšu līdzekļus, AARC “Brakšķi” ne vēlāk kā 14 (četrpadsmit) dienu laikā no Pašvaldības pieprasījuma saņemšanas dienas nosūta Pašvaldībai pamatotu iesniegumu, kurā norāda iemeslus, kādēļ AARC “Brakšķi” ieskatā piešķirtie finanšu līdzekļi ir izlietoti atbilstoši Uzdevuma mērķim.
6. Līguma grozīšana un izbeigšana
   1. Līgumu var grozīt, Pusēm savstarpēji vienojoties. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu.
   2. Gadījumā, ja normatīvajos aktos tiek veiktas izmaiņas attiecībā uz AARC “Brakšķi” deleģēto uzdevumu apjomiem un/vai to pilnvarojumiem, Puses sagatavo atbilstošus grozījumus Līgumā.
   3. Pašvaldība ir tiesīga vienpusēji izbeigt Līgumu, ja AARC “Brakšķi” darbība neatbilst normatīvo aktu prasībām, lai veiktu ar Uzdevumu saistītas darbības.
   4. Izbeidzot Līgumu, Puses sastāda savstarpējo norēķinu aktu, ja tas ir nepieciešams.
7. Strīdu izskatīšanas kārtība

Jebkuras nesaskaņas, domstarpības vai strīdi starp Pusēm, kas nav atrisināmi savstarpēju sarunu ceļā, tiek izšķirti Latvijas Republikas normatīvajos aktos noteiktajā kārtībā.

1. Citi noteikumi
   1. Līgumā neatrunātajos jautājumos Pusēm ir saistoši Latvijas Republikā spēkā esošo normatīvo aktu noteikumi.
   2. Puses apņemas neizpaust no citas personas vai citām Uzdevuma izpildē iesaistītajām personām Uzdevuma īstenošanas gaitā saņemto konfidenciāla rakstura informāciju. Informācija nav uzskatāma par konfidenciālu, ja tā ir publiski pieejama.
   3. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, izņemot tādus normatīvo aktu grozījumus, kas atceļ Līguma noslēgšanas pamatnoteikumus.
   4. Puses nav atbildīgas par savu Līgumā paredzēto saistību neizpildi, ja saistību izpilde ir aizkavēta vai neiespējama nepārvaramas varas (*force majeure*) apstākļu dēļ. Pusēm, kas atsaucas uz nepārvaramas varas apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei.
   5. Pušu savstarpējā sarakste veicama rakstveidā.
   6. Kontaktpersonas Līguma izpildes laikā:
      1. AARC “Brakšķi” kontaktpersona: valdes loceklis Andrejs Eihvalds, e-pasts: info@komunalie.lv, tālruņa Nr. 63026010;
      2. Pašvaldības kontaktpersona: Jelgavas valstspilsētas pašvaldības iestādes “Centrālā pārvalde” Pašvaldības īpašumu departamenta Ekonomikas nodaļas galvenais speciālists Simona Mirka, e-pasts: Simona.Mirka@jelgava.lv, tālruņa Nr. 63005412.
   7. Gadījumā, ja Līguma darbības laikā mainās Līguma 8.6. punktā minētās kontaktpersonas vai kontaktpersonu norādītā informācija, attiecīgā Puse ne vēlāk kā 5 (piecu) darba dienu laikā rakstveidā par izmaiņām paziņo otrai Pusei.
   8. Līgums ir sagatavots un parakstīts elektroniska dokumenta veidā. Katra Puse Līgumu glabā savā lietvedībā elektroniskā dokumenta formā.
2. Pušu rekvizīti

|  |  |
| --- | --- |
| **Pašvaldība** | **AARC “Brakšķi”** |

|  |  |
| --- | --- |
| **Jelgavas valstspilsētas pašvaldība**  Reģ. Nr. 40900039904  Adrese: Lielā iela 11, Jelgava, LV-3001  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Irēna Škutāne | **SIA “Jelgavas komunālie pakalpojumi”**  Reģ. Nr. 43603022128  Adrese: Dobeles šoseja 34, Jelgava, LV- 3001  Banka A/S SEB Banka  Konta Nr. LV19 UNLA 0050 0047 1500 0  tālr.: 63026010  e-pasts: [info@komunalie.lv](mailto:info@komunalie.lv)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Andrejs Eihvalds |